BGRIM โชว์กำไรปี 62 โตแรง 25% มาที่ 2.33 พันลบ.แจกปันผล 0.22 บ. XD 12 มี.ค.นี้
BGRIM โชว์กำไรปี 62 โตแรง 25% มาที่ 2.33 พันลบ.แจกปันผล 0.22 บ. XD 12 มี.ค.นี้
BGRIM โชว์กำไรปี 62 โตแรง 25% มาที่ 2.33 พันลบ.แจกปันผล 0.22 บ. XD 12 มี.ค.นี้
25 ก.พ. 2563

บริษัท บี.กริม เพาเวอร์ จำกัด (มหาชน) หรือ BGRIM รายงานผลการดำเนินงานประจำปี 2562 มีกำไรสุทธิ ดังนี้

ทั้งนี้ ปัจจัยที่ส่งผลให้บริษัทมีกำไรเพิ่มขึ้น เนื่องจากบริษัทมีรายได้จากการขายและการให้บริการเพิ่มขึ้นจากช่วงเดียวกันของปีก่อน ร้อยละ20.6% สำหรับปี 2562 เป็น 44,132 ล้านบาท และร้อยละ 13.3%  สำหรับไตรมาส 4/62 เป็น 11,258 ล้านบาท
โดยมีสาเหตุหลักมาจาก 1) กำลังการผลิตที่เพิ่มขึ้น 692 เมกะวัตต์ในช่วง 12 เดือนที่ผ่านมา จากการเปิดดำเนินการเชิงพาณิชย์ 3 โครงการ (โครงการโรงไฟฟ้าพลังงานน้ำ Nam  Che 1 ในลาว และโครงการผลิตไฟฟ้าพลังงานแสงอาทิตย์ DT1&amp;2 และ PhuYenTTP ในเวียดนาม), 2) การเข้าซื้อโครงการ SPP 1124 เมกะวัตต์ในเดือน มี.ค. 2562, 3) การดำเนินการเต็มปีของโครงการโรงไฟฟ้า SPP3 โครงการ (ABPR3, ABPR4 และ ABPR 5 ซึ่งเปิดดำเนินการเชิงพาณิชย์ในปี 2561) และ 4) การเพิ่มขึ้นของราคาขายไฟฟ้าในช่วง 2562
พร้อมกันนี้ บริษัทจ่ายปันผลจากกำไรสะสม เป็นเงินสด 0.22 บาทต่อหุ้น กำหนดวันที่ไม่ได้รับสิทธิปันผล (XD) วันที่ 12 มี.ค. 2563 และกำหนดจ่ายปันผล 11 พ.ค. 2563
ด้านนางปรียนาถ สุนทรวาทะ ประธานเจ้าหน้าที่บริหาร BGRIM ผู้ผลิตไฟฟ้าภาคเอกชนชั้นนำของไทย เปิดเผยว่า ผลประกอบการในไตรมาส 4 ปี 2562 บริษัทมีกำไรสุทธิจากงบรวม 816 ล้านบาทและกำไรสุทธิที่เป็นส่วนของผู้ถือหุ้นใหญ่ 409 ล้านบาทเติบโตถึง 215% จากช่วงเดียวกันของปีก่อน หากพิจารณากำไรสุทธิจากการดำเนินงานงบการเงินรวมอยู่ที่ 832 ล้านบาท เติบโตถึง 118% จากช่วงเดียวกันของปีก่อน โดยเป็นส่วนของผู้ถือหุ้นใหญ่ 428 ล้านบาท เติบโตถึง 94.5% จากช่วงเดียวกันของปีก่อน
สำหรับปี 2562 บริษัทมีรายได้จากการขายและบริการปี 2562 อยู่ที่ 44,132 ล้านบาท เพิ่มขึ้น จากปีก่อน  20.6% และมีกำไรสุทธิจากงบการเงินรวมอยู่ที่ 3,977 ล้านบาท เป็นส่วนของผู้ถือหุ้นใหญ่ที่  2,331 ล้านบาท  เติบโตจากปีก่อน 25.1% อันเนื่องมาจากการขยายกำลังการผลิตถึง 40% จากโครงการทั้งในประเทศและต่างประเทศ ทั้งจากการเข้าซื้อกิจการและการพัฒนาโครงการใหม่ รวมถึงสามารถประหยัดเชื้อเพลิงจากการปรับปรุงประสิทธิภาพของเครื่องผลิตไฟฟ้ากังหันก๊าซของโรงไฟฟ้าจากพลังความร้อนร่วม 2 โครงการ และการลดต้นทุนทางการเงินจากการรีไฟแนนซ์เงินกู้ด้วย
ด้านมาตรการสำหรับการบริหารจัดการน้ำ บริษัทมีนโยบายและมาตรการการบริหารจัดการน้ำเพื่อให้เกิดประโยชน์สูงสุดจากการใช้น้ำและอนุรักษ์ทรัพยากรน้ำตามแนวทางความยั่งยืน น้ำส่วนใหญ่ที่ถูกนำมาใช้ในโครงการโรงไฟฟ้าพลังงานความร้อนร่วมมาจากน้ำที่ผ่านกระบวนการ recycle หรือจากการบำบัดน้ำเสียจากโรงงานอุตสาหกรรม ทั้งนี้บริษัทยังมีแผนการควบคุมการผลิตไฟฟ้าให้มีประสิทธิภาพ ซึ่งนำมาสู่การบริหารจัดการน้ำอย่างมีประสิทธิภาพด้วยการวางแผนการบริหารจัดการน้ำร่วมกับนิคมอุตสาหกรรมอย่างรอบคอบ ทำให้มั่นใจว่าปริมาณน้ำสำรองในบ่อกักเก็บน้ำของนิคมอุตสาหกรรมเพียงพอต่อการเดินเครื่องไปจนถึงช่วงฤดูฝน บริษัทมั่นใจว่าสามารถผลิตไฟฟ้าและไอน้ำที่มีคุณภาพอย่างต่อเนื่องเพื่อตอบสนองความต้องการของลูกค้าอุตสาหกรรมรายเดิมและลูกค้ารายใหม่
ทั้งนี้ บริษัทมีฐานลูกค้าระดับโลกที่มีความมั่นคงระดับสูงเป็นจำนวนมาก ทำให้ภาพรวมการขายไฟฟ้าให้แก่ลูกค้าอุตสาหกรรมในเดือน ม.ค. 2563 ยังคงแข็งแกร่ง ด้วยปริมาณการขายไฟในระดับใกล้เคียงกับช่วงเดียวกันก่อนปีก่อน นอกจากนี้ยังมีลูกค้ารายใหม่อีกหลายรายที่ได้ลงนามในสัญญาซื้อขายไฟฟ้ารวม 23 เมกะวัตต์ ซึ่งมีกำหนดการทยอยเชื่อมต่อกับโรงไฟฟ้าของบริษัทในช่วง 7 เดือนแรกของปี 2563
ขณะเดียวกันยังคงมีความต้องการใช้ไฟฟ้าจากลูกค้าอุตสาหกรรมที่มีศักยภาพมากกว่า 1,000 ราย ในนิคมอุตสาหกรรม ที่มีโครงการโรงไฟฟ้าพลังความร้อนร่วมของบริษัทตั้งอยู่ แต่ยังไม่ได้ให้บริการ
มั่นใจทะลุเป้าหมายกำลังการผลิต 5,000 เมกะวัตต์ ขณะนี้มีโครงการที่อยู่ระหว่างการศึกษาโอกาสลงทุนในโครงการใหม่ร่วมกับพันธมิตรอีกหลายโครงการ ทั้งจากพลังงานก๊าซและพลังงานทดแทน ในประเทศไทย เวียดนาม เกาหลีใต้ มาเลเซีย กัมพูชา ลาว และประเทศอื่นๆ อีกทั้งมีแผนควบรวมกิจการอีกหลายแห่งทั้งในประเทศและต่างประเทศ จากปัจจุบันบริษัทมีกำลังการผลิตที่เปิดดำเนินการและอยู่ระหว่างการพัฒนารวม 3,424 เมกะวัตต์ ตัวอย่างโครงการที่อยู่ระหว่างการก่อสร้าง ได้แก่ โครงการโรงไฟฟ้าจากพลังงานลมบ่อทอง ขนาด 16 เมกะวัตต์ และ โครงการโรงไฟฟ้าจากพลังงานแสงอาทิตย์ 39 เมกะวัตต์ในประเทศกัมพูชา รวมถึงโครงการผลิตไฟฟ้าจากพลังงานแสงอาทิตย์บนหลังคารวมขนาด 6 เมกะวัตต์ในประเทศฟิลิปปินส์และตามกรอบการพัฒนาอีกประมาณ 30 เมกะวัตต์ให้กับพันธมิตรในประเทศโอมาน
และตอกย้ำความสำเร็จด้วยรางวัลมากมายในปี 2562 โดยบริษัทได้รับรางวัลทั้งหมด 10 รางวัล ทั้งระดับประเทศและระดับสากล ในหลายแขนง ได้แก่ Best Renewable Projects, Green Bond Financing, Best CEO และ Best IR Team และอีก 7 รางวัลในส่วนของ ESG และความยั่งยืน ซึ่งสะท้อนให้เห็นถึงความมุ่งมั่นและความรับผิดชอบ ในด้านสิ่งแวดล้อม สังคม และธรรมาภิบาล เพื่อการพัฒนาที่ยั่งยืน พร้อมประกาศจ่ายปันผล งวดครึ่งปีหลัง 0.22 บาทต่อหุ้น กำหนดวันที่ไม่ได้รับสิทธิปันผล(XD)  13 มีนาคม 2563 และวันที่จ่ายปันผล คือ 11 พฤษภาคม  2563